|  |  |
| --- | --- |
|  | **EELNÕU** |
|  | 29.08.2024 nr 1-4/24/190 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Tapa valla jäätmekava aastateks 2025-2030 koostamise algatamine** |
|  |
| Kohaliku omavalitsuse korralduse seaduse § 6 lõike 1 ja § 37 lõike 3 punkti 2 ning jäätmeseaduse § 39 lõike 1 ja § 42 lõike 1 alusel:   1. Algatada Tapa valla jäätmekava aastateks 2025-2030 koostamine. 2. Anda Tapa Vallavalitsusele nõusolek korraldada riigihange Tapa valla jäätmekava koostamise tellimiseks ning eduka pakkujaga lepingu sõlmimiseks. 3. Otsus jõustub teatavakstegemisest. | |
| Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| [Tapa valla jäätmekava aastateks 2021-2026](https://www.riigiteataja.ee/akt/403102020003) on vastu võetud Tapa Vallavolikogu 28.09.2020 määrusega nr 87. Seoses [riikliku jäätmekava 2023-2028](https://kliimaministeerium.ee/jaatmekava) kinnitamisega 20.12.2023 ning 15.05.2021 jõustunud jäätmeseadusega kehtestatud jäätmekava sisunõuete muudatusega tuleb koostada uus Tapa valla jäätmekava. Kuna jäätmekava sisunõuded muutusid oluliselt, siis ei piisa jäätmekava ajakohastamisest.  Jäätmekava koostamisel lähtutakse riigi jäätmekavast, [jäätmeseaduse](https://www.riigiteataja.ee/akt/117032023037?leiaKehtiv#para39) § 39 lõigetest 1 ja 2 ning §-st 42.  Kohaliku omavalitsuse üksuse jäätmekava sisaldab:  1) tekkivate jäätmete koguseid liikide ja päritolu kaupa ning hinnangut jäätmevoogudele tulevikus;  2) kohaliku omavalitsuse üksuse korraldatava jäätmeveo arendamist tema haldusterritooriumil, sealhulgas korraldatud jäätmeveo piirkonna või piirkondade määramist;  3) jäätmete liigiti kogumise arendamist koos tähtaegadega konkreetsete jäätmeliikide kaupa ning asjakohasel juhul käesoleva seaduse § 31 lõike 6 alusel tehtud erandeid;  4) analüüsi, mis tõendab väidetavaid vabastamise asjaolusid ja nende aluste esinemist, kui käesoleva seaduse § 31 lõike 6 alusel nähakse ette erand teatud jäätmete liigiti kogumisest vabastamiseks;  5) olemasolevate jäätmete kogumissüsteemide ja käitlemistaristu kirjeldust;  6) hinnangut vajadusele luua uusi kogumissüsteeme, võttes arvesse, milliseid materjale ja millistes piirkondades liigiti kogutakse ja milliseid erandeid on käesoleva seaduse § 31 lõike 6 alusel tehtud ning milliseid meetmeid võetakse liigiti kogumise parandamiseks;  7) jäätmehoolduse rahastamist;  8) üldise jäätmekäitluspoliitika kirjeldust;  9) ülevaadet jäätmekäitlusega seotud organisatsioonide kohustustest, sealhulgas jäätmekäitlusega tegelevate avalik-õiguslike ja eraõiguslike isikute vahelise vastutuse kirjeldust;  10) ülevaadet üldsusele või kindlale tarbijarühmale suunatud teavitamiskampaaniate korraldamisest;  11) andmeid minevikus saastunud jäätmekäitluskohtade ning nende korrastamiseks võetavate meetmete kohta;  12) kohaliku omavalitsuse üksuse jäätmekava rakendamisest keskkonnale avalduva mõju kirjeldust;  13) ringlussevõtuks või muuks taaskasutamiseks sobivate jäätmete, eelkõige olmejäätmete ja biolagunevate jäätmete ladestamise vähendamise plaani ja ladestamise piiramiseks võetud meetmeid;  14) pakendite ja pakendijäätmete käitlemise kava;  15) asjakohaseid kvalitatiivseid ja kvantitatiivseid näitajaid ja sihtarvusid, sealhulgas tekkivate jäätmete koguse ja nende töötlemise kohta ning kõrvaldatavate või energia tootmiseks kasutatavate olmejäätmete kohta;  16) prügistamise, sealhulgas mereprügi vältimise, vähendamise ja koristamise meetmeid.  Võrreldes varasemate sisunõuetega on lisandunud punktid 4, 13, 14, 15, ja 16.  Hankelepingu eeldatav maksumus on 10 000 eurot käibemaksuga. Õigusakti rakendamisega kaasnevad kulud kaetakse valla eelarvest vastavalt riigihanke tulemusel pakutud maksumusele. | | |
|  | | |
| Eelnõu ja seletuskirja koostaja | keskkonnaspetsialist Mailis Sepp |
| Eelnõu esitaja ja ettekandja | keskkonnaspetsialist Mailis Sepp |