|  |  |
| --- | --- |
|  | **EELNÕU** |
|  | 05.09.2024 nr 1-4/24/192 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Nõusoleku andmine hanke korraldamiseks ja lepingu sõlmimiseks (koduteenus)** |
|  |
| |  | | --- | | Võttes aluseks kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2: |  1. Anda Tapa Vallavalitsusele nõusolek korraldada hange koduteenuse osutamiseks. Hankeleping sõlmitakse perioodiks 01.01.2025 – 31.12.2027. 2. Otsus jõustub teatavakstegemisest.   Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| Koduteenuse eesmärk on täisealise isiku iseseisva ja turvalise toimetuleku tagamine kodustes tingimustes, säilitades ja parandades tema elukvaliteeti.  [Koduteenuse osutamist reguleerib sotsiaalhoolekande seadus](https://www.riigiteataja.ee/akt/114122023003?leiaKehtiv#jaotis1). Seaduse kohaselt on koduteenus kohaliku omavalitsuse üksuse poolt korraldatav kohustuslik sotsiaalteenus.  Tapa vallavolikogu 13.06.2024 määruse nr 43 „Sotsiaalhoolekandelise abi andmise kord“ [§ 17 reguleerib koduteenuse osutamist.](https://www.riigiteataja.ee/akt/421062024003#para17)  Sotsiaalministeeriumi pikaajalise hoolduse hinnangulise vajadus (andmeanalüüs) näitas tegeliku teenuse osutamise ja tegeliku teenuse vajaduse vahe mitmekordsust (2019. a oli hinnanguline koduteenuse vajadus 2,7 korda suurem tegelikust teenuse osutamisest).  Elanikonna vananemine, lähedaste (laste) kaugel elamine ja eakate soov oma kodus võimalikul kaua elada, lisaks 2024. aastal Sotsiaalkindlustusameti järelevalve käigus, milles auditeeriti Tapa valla sotsiaalteenuste kitsaskohti välja toodud koduteenuse muutmise vajadus, on haridus- ja sotsiaalosakonna pannud surve alla muuta senist koduteenuse osutamist. 01.01.2025 rakendub Sotsiaalkaitseministri määrus ([Nõuded koduteenusele](https://www.riigiteataja.ee/akt/104072023056)), milles jagatakse teenus koduabiks ning isikuabiks. Isikuabi osutamiseks käesoleval ajal omavalitsusel ressurssi ei jätku.  Tapa vallas osutab hetkel koduteenust 6 avahooldustöötajat. Ühe töötaja kohta on keskmiselt 11 klienti. Peamisteks avahooldustöötaja tööülesanneteks on toidu, ravimite toomine, abistamine asjaajamisel, info andmine abivahenditest, prügi välja viimine. Vajadusel tuuakse küttepuid.  Tapa vallas on teenus tasuline. Koduteenusena osutatakse: koduteenust 1x nädalas, 15 eurot kuus (1 pakett); koduteenust 2 x nädalas, 25 eurot kuus (2 pakett). Alates septembrist tõuseb mõlema paketi kuutasu 5 eurot.  Käesoleval ajal ei olda võimelised tagama eeltoodud nõudeid koduteenusele, sest isikute abivajadus on tihti suurem kui 2 korda nädalas.  Seetõttu **soovib Tapa vallavalitsus leida lepingupartneri, kes osutaks mitmekülgset koduteenust.**  **Koduteenuse osutamise protsess**  Kohalik omavalitsus hindab ja täpsustab iga kõrvalabi vajava isiku abivajaduse määra. Sellele tuginedes sõlmib kohaliku omavalitsuse üksus koostöös teenust saava isiku ja teenuseosutajaga teenuse osutamise halduslepingu, määrates selles kindlaks kõrvalabi vajaduse määrast tulenevad toimingud, mis tagavad isiku iseseisva toimetuleku kodustes tingimustes. Seejärel asub teenuseosutaja pakkuma isikule lepingus kokku lepitud teenuseid kokku lepitud mahus. Teenuseosutaja peab iga isiku kohta kuupõhist teenuse osutamise arvestust ning esitab igakuise koondarve vallavalitsusele.  **Koduteenuse erinevad paketid**  Koduteenuse pakkujal peab olema valmidus pakkuda kliendile kõiki allpool kirjeldatud pakette.  **Pakett 1**  Paketis sisaldub valmidus pakkuda kliendile 1 kord nädalas järgmiseid koduteenuse komponente:   * Toiduainete või toidu ja muude esmatarbekaupade ning majapidamistarvete toomine kliendi elukohta vastavalt kliendi soovile kliendi raha kasutades * Küttepuude tuppa toomine * Eluruumi korrastamine * Ravimite (sh retseptiravimite) toomine isikule * Abistamine ja juhendamine asjaajamistel   **Pakett 2**  Paketis sisaldub valmidus pakkuda kliendile 2 korda nädalas järgmiseid koduteenuse komponente:   * Toiduainete või toidu ja muude esmatarbekaupade ning majapidamistarvete toomine kliendi elukohta vastavalt kliendi soovile kliendi raha kasutades * Küttepuude tuppa toomine * Eluruumi korrastamine * Riiete korrastamine * Abistamine ja juhendamine asjaajamistel   **Pakett 3**  Paketis sisaldub valmidus pakkuda kliendile 3 korda nädalas järgmiseid koduteenuse komponente:   * Toiduainete või toidu ja muude esmatarbekaupade ning majapidamistarvete toomine kliendi elukohta vastavalt kliendi soovile kliendi raha kasutades * Küttepuude tuppa toomine * Eluruumi korrastamine * Riiete korrastamine * Toiduvalmistamine * Abistamine ja juhendamine asjaajamistel   **Pakett 4**  Paketis sisaldub valmidus pakkuda kliendile rohkem 4-5 korda nädalas järgmiseid koduteenuse komponente:   * Toiduainete või toidu ja muude esmatarbekaupade ning majapidamistarvete toomine kliendi elukohta vastavalt kliendi soovile kliendi raha kasutades * Küttepuude tuppa toomine * Kütmine * Eluruumi korrastamine * Toiduvalmistamine * isiklikul hügieenil, tualeti ja inkontinentsivahendite kasutamisel * riietumisel ja enese korrastamisel * voodipesu vahetamisel ja pesupesemisel * lähivõrgustikuga kontakti hoidmisel ja kogukonnaelus osalemise soodustamisel * abi tehnoloogiate kasutamisel * muudes isikuabi toimingutes, mis toetavad iseseisvat toimetulekut ja parandavad teenuse saaja tegevusvõimet kodus.   Koduteenuse lisakomponent tunnihinna alusel  Antud pakettide raames pakutavale koduteenusele lisaks peab teenusepakkujal olema olemas valmidus pakkuda erandkorras piiratud aja jooksul kliendile teenust tavapärasest suuremas mahus. Sellisel juhul on teenuse mahu arvestus tunnipõhine ja tunnihinna alusel.  Muud teenused  Teenusepakkujal on õigus vastavalt oma võimalustele ja klientide soovidele pakkuda lisaks erinevaid teenuseid, mis ei kuulu eelpool kirjeldatud pakettide hulka. Sellised teenused ja nende hinnad kujundab teenusepakkuja ise ning osutab neid kliendiga sõlmitava lepingu alusel. Selliste teenuste eest ei tasu Tapa Vallavalitsus ega sekku ka muul moel antud teenuste osutamise protsessi.  **Eeldatav maksumus**  2022 eelarve - **139 708,00** eurot  2023 eelarve - **143 697,00** eurot  2024 eelarve - **161 760,00** eurot  2025 eelarve projektis hetkel **165 260,00** eurot  *Ettepanek- leida teenuse pakkuja 3 aastaks. Eeldatav maht 165260 x 3 = 495780 eurot*  Tõuseb kütus, palgad, teenuste maht.  Üldjuhul on teenusel kliendi omaosalus.  Ei ole arvestatud tulu poolt, mille küsimine jääb valla nõudmisele või otse teenuse pakkujale.  Tulu teenuse osutamisest:  2024- 8500- teenuse saajate omaosalus  2023 – 12 000  2022- 12 700 | | |
|  | | |
| Eelnõu ja seletuskirja koostaja | Martin Kesamaa, sotsiaalhoolekande juhtivspetsialist |
| Eelnõu esitaja ja ettekandja | Ene Augasmägi, haridus- ja sotsiaalosakonna juhataja |