|  |  |
| --- | --- |
|  | **EELNÕU** |
|  | 05.09.2024 nr 1-4/24/191 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Nõusoleku andmine hanke korraldamiseks ja lepingu sõlmimiseks (raudteeharude hooldus)** |
|  |
| |  | | --- | | Võttes aluseks kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2: |  1. Anda Tapa Vallavalitsusele nõusolek korraldada riigihange Tapa vallale kuuluva raudtee hooldamiseks ning hankelepingu sõlmimiseks perioodiks 01.01.2025 – 31.12.2027. 2. Otsus jõustub teatavakstegemisest.   Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| Tapa vallale kuulub kaks raudteeharu kogupikkusega 1357 m. Raudteeharud registrijärgsete numbritega 106 ja 107 ühendavad Eesti Raudtee AS infrastruktuuri Tapa tööstuspargiga ja Kaitseväe 1. Jalaväebrigaadi vana linnakuga. Raudteeharud anti Tapa linna omandisse riigivara erastamise ja munitsipaliseerimise käigus. Raudteeharud rekonstrueeriti 2016. aastal ning rajatis on heas tehnilises seisukorras.  Raudteeseadus seab avaliku raudtee omanikule mitmeid nõudeid ja kohustusi, mille täitmiseks puudub vallavalitsusel vastav pädevus. Selleks, et tagada raudtee omanikule raudteeseaduses esitatud nõuete täitmine, on vajalik sõlmida leping teenuse osutamiseks pädeva ettevõtjaga.  2021.a viis vallavalitsus läbi hanke perioodiks 2022-2024, mille tulemusel sõlmiti leping raudtee hoolduseks Leonhard Weiss OÜ-ga. Korraliste hooldustööde (haruteede, pöörme ja ülesõidu jooksev ülevaatus ja hooldus koos Tehnilise Järelevalve Ametile vajalike aruannete koostamise ja esitamisega) maksumus oli 30 400 eurot, millele lisanduvad vajadusel ühikuhindade alusel tee, ülesõidu ja pöörme lumekoristuse, teedevahelise ala lumest puhastamise, umbrohutõrje ning katkiste pidurikingade utiliseerimise ja asenduse maksumused.  Raudteeharusid kasutab käesoleval ajal ainult Kaitseministeerium, kes läbi Riigi Kaitseinvesteeringute Keskuse on rahastanud lepingut täies ulatuses.  Hankelepingu eeldatav maksumus eelnõus nimetatud perioodiks on kuni 33 000 eurot koos käibemaksuga.  Selleks, et mitte igal aastal viia läbi hanget ning tagada teenuse järjepidevus ja soodsam hind, soovib vallavalitsus viia läbi hanke kolmeks aastaks.  Riigi Kaitseinvesteeringute Keskus on andnud põhimõttelise nõusoleku kolme aastase hoolduslepingu sõlmimiseks, kuid enne lepingu sõlmimist ja rahastamise kinnitamist, soovivad kooskõlastada hanke võitnud parima pakkumuse. | | |
|  | | |
| Eelnõu ja seletuskirja koostaja | Kadri Kirsipuu, hankespetsialist |
| Eelnõu esitaja ja ettekandja | Jaanus Annus, teede ja liikluse spetsialist |