|  |  |
| --- | --- |
|  | **EELNÕU** |
|  | 07.08.2024 nr 1-4/24/177 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Tapa linnas asuvate Paide mnt 79, Paide mnt 81, Paide mnt 83 ja Paide mnt 85 maaüksuste detailplaneeringu kehtestamine** |
|  |
| Tapa Vallavalitsuse 05.07.2023 a. korraldusega nr 385 algatati detailplaneeringu koostamine Tapa linnas asuvate Paide mnt 79, Paide mnt 81, Paide mnt 83 ja Paide mnt 85 maaüksustele. Planeeringuala suurus on ligikaudu 15,2 ha. Detailplaneering on kättesaadav Tapa valla kodulehel: <https://www.tapa.ee/paide-mnt-79-paide-mnt-81-paide-mnt-83-ja-paide-mnt-85-ettevotlusala>. Planeeringu algatamisest teavitati vallavalitsuse veebilehel, Ametlikes Teadaannetes ja ajalehes Virumaa Teataja.  Kavandatav tegevus (ettevõtlusala rajamine) ei kuulu KeHJS § 6 lõikes 1 nimetatud tegevuste hulka, seega ei ole KSH algatamine vajalik.  Planeeringuala asub Tapa linna edelaosas. Planeeringuala kontaktvööndis asuvad lõunas ja läänes tootmismaa ja riigikaitsemaa krundid, sh lõunas Tapa lennuväli. Kirdes vahetult planeeringualaga külgneb AS Hoolekandeteenused Tapa kodu peremajad. Põhjapool asuvad äri- ja tootmismaa kinnistud. Elamukrundid asuvad planeeringualast veidi kaugemal kirdes. Planeeringualast läände jääb Pärnu-Rakvere-Sõmeru põhimaantee nr 5, mille kaitsevöönd on Tapa linnas 10 m ja ei ulatu planeeringualale. Planeeringuala lõunaservas asub Lõuna tänav ja idaservas Loode tänav.  Tapa valla üldplaneeringu (Tapa Vallavolikogu 29.09.2022 otsus nr 48) kohaselt asuvad Paide mnt 79, Paide mnt 81 ja Paide mnt 83 äri- ja väiketootmise alal (T2). Paide mnt 85 maakasutuse juhtotstarbeks on märgitud äri- ja väiketootmise ala (T2) ning puhkeala hoonete ehitamise õigusega (P1). Seega on tegemist Tapa valla üldplaneeringu kohase detailplaneeringuga.  Detailplaneeringu koostamise eesmärgiks on planeeringualale ettevõtlusala rajamine. Detailplaneeringuga määratakse planeeringuala kruntideks jaotamine, krundi hoonestusala ja ehitusõigus, detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja -rajatiste ning avalikule teele juurdepääsuteede võimalikud asukohad, ehitiste ehitislikud tingimused, liikluskorralduse põhimõtted, haljastuse ja heakorrastuse põhimõtted, kujad, tehnovõrkude ja -rajatiste asukohad, servituutide seadmise ja olemasoleva või kavandatava tee avalikult kasutatavaks teeks määramise vajadus ning seatakse keskkonnatingimused. Planeeringuala hoonete kütmine on lahendatud kaugkütte baasil, kuid kaugküttevõrguga liitumine ei ole kohustuslik ehitistele, mille soojusega varustamiseks kasutatakse ainult ökoloogiliselt puhtaid kütteviise (maasoojus, tuuleenergia, päikeseenergia, biogaas jms).  Tapa Vallavalitsus võttis detailplaneeringu vastu 03.04.2024 korraldusega nr 228.  Sellele järgnenud detailplaneeringu avalik väljapanek toimus 23.04.2024 – 06.05.2024. Avaliku väljapaneku jooksul oli igal isikul õigus avaldada detailplaneeringu kohta arvamust. Avaliku väljapaneku jooksul ettepanekuid ei laekunud. Detailplaneeringu avalik arutelu toimus 28.05.2024 Tapa Kultuurikojas. Avalikul arutelul tehti üks ettepanek:  *Detailplaneeringu seletuskirjas ei ole mainitud PVC halle ning tehti ettepanek täiendada seletuskirja, et PVC halle on lubatud kasutada materjalide ja toodete ladustamiseks.*  Ettepanek lisati seletuskirja, et PVC hallid on lubatud.  Detailplaneeringu eelnõu saadeti kooskõlastamiseks asjaomastele asutustele ning arvamuse andmiseks kaasatud isikutele ja asutustele. Detailplaneeringule kooskõlastuse andsid: 15.02.2024 Riigi Kaitseinvesteeringute Keskus, 23.03.2024 Päästeamet, 02.02.2024 Maa-amet, 15.01.2024 Telia Eesti AS, 15.01.2024 Elektrilevi OÜ, 23.01.2024 Tapa Vesi OÜ ja 28.03.2024 N.R.Energy OÜ. Kooskõlastuste tabel on leitav detailplaneeringu seletuskirjas 3. Koostöö ja arvamuste kokkuvõte.  Detailplaneeringu koostas AB Artes Terrae OÜ (töö nr 23089DP3).  Arvestades eeltoodut ning võttes aluseks planeerimisseaduse § 139 lõike 1:   1. Kehtestada Tapa linnas asuvate Paide mnt 79, Paide mnt 81, Paide mnt 83 ja Paide mnt 85 maaüksuste detailplaneering (lisa 1). 2. Tapa Vallavalitsusel korraldada detailplaneeringu kehtestamise teadete avaldamine. 3. Otsus jõustub teatavakstegemisest.   Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |
| --- | --- |
| Lisa(d): | 1. 23089DP3 Tapa ettevõtlusala detailplaneering |

**Seletuskiri:**

Tapa Vallavalitsus 05.07.2023 a. algatas detailplaneeringu koostamise Tapa linnas asuvate Paide mnt 79, Paide mnt 81, Paide mnt 83 ja Paide mnt 85 maaüksustele.

Planeeringuala suurus on ligikaudu 15,2 ha. Eesmärk on planeeringualale rajada ettevõtlusala.

Detailplaneering on vastavuses Tapa valla üldplaneeringuga

Tapa Vallavalitsus võttis detailplaneeringu vastu 03.04.2024. Toimunud avalikul väljapanekul ettepanekuid ei esitatud. Avalikul arutelul tehti ettepanek detailplaneeringu seletuskirja lisada PVC hallide kasutamise võimalus materjalide ja toodete ladustamiseks. Ettepanek lisati.

Vastavalt planeerimisseadusele on detailplaneeringu kehtestamise õigus volikogul.

|  |  |
| --- | --- |
| eelnõu koostaja | maakorraldaja Linda Kelu-Toome |
| Eelnõu esitaja ja ettekandja | esitaja vallavalitsus, ettekandja arendusspetsialist Marko Teiva |